**Canolfan Chwaraeon Trefforest PDC Telerau ac Amodau**



1. **Diffiniadau**
   1. Swyddogion ar Ddyletswydd: Swyddog ar Ddyletswydd y Ganolfan sydd ar ddyletswydd
   2. Bwciadau Bloc: bwciad ar gyfer defnyddio cyfleuster nifer o weithiau
   3. Bwciadau Unigol: bwciad ar gyfer defnyddio cyfleuster unwaith yn unig
   4. Bwciadau Aml Gwrt: bwciad ar gyfer defnyddio mwy nag un cwrt mewn cyfleuster e.e. 5-bob-ochr
   5. Defnyddiwr: unrhyw berson neu sefydliad sy’n defnyddio cyfleusterau’r Ganolfan (gan gynnwys gwylwyr, cefnogwyr ac ymwelwyr)
   6. Gwefan: www.southwales.ac.uk/sports
2. **Defnyddwyr a Ganiateir ac Aelodaeth**
   1. Mae cyfleusterau’r Ganolfan ar gael i Fyfyrwyr, Staff a’r Gymuned Leol.
   2. Rhaid i aelodau gydymffurfio â’r telerau ac amodau ychwanegol y manylir arnynt ar y ffurflen gwneud cais am aelodaeth.
   3. Rhaid i unrhyw berson neu grŵp o dan 16 oed fod o dan oruchwyliaeth oedolyn dynodedig bob amser.
   4. Rhaid i bob defnyddiwr fynd at y dderbynfa wrth gyrraedd. Gofynnir i aelodau ddangos eu cerdyn aelodaeth.
3. **Eithrio Atebolrwydd**
   1. Nid yw’r Brifysgol yn derbyn cyfrifoldeb dros unrhyw ddifrod neu golled mewn perthynas ag arian, eitemau gwerthfawr, dillad neu eiddo o unrhyw fath. Gadewir pob eitem ar fenter y defnyddiwr.
   2. Anogir defnyddwyr i ddefnyddio’r loceri a ddarperir ac i wneud trefniadau ar gyfer dal allwedd y locer. Rhaid gwagio loceri ar ddiwedd yr ymweliad ac ni chaniateir gadael eiddo dros nos. Caiff loceri eu gwagio gan staff y Ganolfan. Ar ôl mis, gall eitemau a adawyd gael eu dinistrio neu eu rhoi i elusen.
4. **Derbyn Cyfrifoldeb**
   1. Bydd y defnyddwyr mewn grŵp yn derbyn atebolrwydd cyd ac unigol. Mae hyn yn golygu y gellir dal unrhyw un defnyddiwr yn y grŵp yn gyfrifol am atebolrwydd cyfan y grŵp (hyd yn oed os nad oedd y defnyddiwr ei hunan ar fai).
   2. Os oes gofyn i ddefnyddwyr roi manylion cysylltu personol rhaid iddynt sicrhau eu bod yn hysbysu staff y Ganolfan ar unwaith am unrhyw newidiadau.
5. **Canslo**
   1. Oni chytunir fel arall gan reolwyr y Ganolfan, dim ond y defnyddiwr a wnaeth y cais am fwciad a all ei ganslo.
   2. Ni chaniateir canslo bwciad oni bai bod aelod o staff y Ganolfan yn cytuno.
   3. Yn gyffredinol ni fydd yn bosibl canslo bwciad bloc oni bai bod o leiaf un wythnos o rybudd yn cael ei rhoi.
   4. I ganslo bwciad unigol, bydd angen rhoi rhybudd o 24 awr.
   5. I ganslo bwciad aml gwrt, bydd angen rhoi rhybudd o 48 awr.
   6. Mae’r Brifysgol yn cadw’r hawl i ganslo bwciadau os bydd y tywydd yn arw, os oes amgylchiadau y tu hwnt i reolaeth resymol y Ganolfan sy’n golygu nad oes modd gadael i’r bwciad fynd yn ei flaen, neu os ystyrir bod y cyfleuster yn anniogel ar gyfer y math o fwciad sy’n cael ei gynnig. O dan yr amgylchiadau hyn bydd y Brifysgol yn gwneud ei gorau glas i roi cymaint o rybudd â phosibl bod y bwciad wedi’i ganslo. Rhoddir gwybod dros y ffôn. Ni ellir rhoi gwybod oni bai bod manylion cysylltu wedi’u darparu. Os bydd y Ganolfan ar gau am gyfnod estynedig fe roddir hysbyseb ar wefan y Brifysgol.
   7. Gall y Brifysgol ganslo bwciad ar unwaith os bydd defnyddiwr yn torri’r telerau ac amodau hyn.
   8. Bydd methu â throi i fyny am dri bwciad yn ystod cyfnod bwciad bloc yn arwain at ganslo’r bwciad yn ddirybudd, hyd yn oed os yw’r defnyddiwr wedi hysbysu’r Ganolfan ymlaen llaw na fydd yn mynychu.
   9. Mae’r Ganolfan yn cadw’r hawl i dynnu’n ôl y cyfan neu ran o’i chyfleusterau ar gyfer unrhyw gyfnod pan fydd eu hangen arni i wneud gwaith trwsio, newid neu gynnal a chadw.
6. **Safonau Ymddygiad**
   1. Mae’r Ganolfan yn cadw’r hawl i ofyn i unrhyw ddefnyddiwr adael y Ganolfan ac unrhyw ran arall o’i eiddo, i wrthod mynediad, ac i atal neu derfynu aelodaeth, os bydd y defnyddiwr yn ymddwyn mewn ffordd ymosodol neu fygythiol tuag at ei staff neu ddefnyddwyr eraill, neu’n ymddwyn mewn unrhyw ffordd arall yr ystyrir ei bod yn annerbyniol.
   2. Yn arbennig, bydd defnyddwyr yn ymatal rhag ymddwyn mewn ffordd dramgwyddus, anweddus neu ddi-chwarae-teg, neu mewn ffordd a all godi gwrychyn neu fod yn beryglus i ddefnyddwyr eraill neu staff y Ganolfan.
   3. Bydd defnyddwyr yn cydymffurfio â holl bolisïau a chanllawiau’r Brifysgol. Gweler www.southwales.ac.uk/sports
   4. Bydd defnyddwyr yn cydymffurfio â’r holl gyfarwyddiadau a cheisiadau a wneir gan y Swyddog ar Ddyletswydd neu staff eraill y Ganolfan.
   5. Bydd defnyddwyr yn trin cyfarpar/allweddi a roddir ar fenthyg neu a logir gyda pharch.
   6. Ni fydd defnyddwyr yn defnyddio nac yn cadw yn eu meddiant ddiodydd meddwol na chyffuriau anghyfreithlon tra byddant ar eiddo’r Brifysgol.
   7. Bydd gan rai rhannau o’r Ganolfan (e.e. Campfa / Ystafell Gryfder) reolau lleol ychwanegol sy’n manylu ar neu’n gwahardd rhai mathau o ymddygiad. Bydd defnyddwyr yn cydymffurfio â’r rheolau hyn.
   8. Ni fydd defnyddwyr yn gwerthu nac yn ceisio gwerthu neu hyrwyddo i ddefnyddwyr eraill yn y Ganolfan unrhyw nwyddau na chyfarpar.
7. **Anifeiliaid Anwes ac Anifeiliaid Eraill**
   1. Ni chaniateir i anifeiliaid anwes ac anifeiliaid eraill ddod i mewn i’r Ganolfan. Yr unig eithriadau i hyn yw cŵn tywys i bobl ddall, cŵn clywed i bobl fyddar a chŵn gweithio eraill sy’n cynorthwyo pobl ag anableddau.
8. **Bwciadau a Thaliadau**
   1. Mae’r rhestr o daliadau i’w gweld yn y dderbynfa.
   2. Rhaid i daliadau a wneir gyda siec fod yn daladwy i ‘Prifysgol De Cymru’.
   3. Gofynnir i bob cwsmer gadw ei dderbynneb til hyd ddiwedd ei ymweliad.
   4. Gellir gwneud bwciadau yn bersonol neu dros y ffôn. Bydd angen talu gyda cherdyn credyd ar gyfer bwciadau a wneir dros y ffôn os oes angen taliad ymlaen llaw.
   5. Er lles yr aelodau mae’n bosibl na chaniateir mynediad i ddosbarthiadau ffitrwydd os bydd y defnyddiwr yn hwyr. Ni ellir gwneud ad-daliadau os bydd defnyddiwr yn hwyr. Mae’r Ganolfan yn cadw’r hawl i wrthod mynediad.
   6. Mae’r Ganolfan yn cadw’r hawl i newid prisiau ei chyfleusterau / gweithgareddau. Rhoddir rhybudd rhesymol pryd bynnag y bo modd.
   7. Bydd y Brifysgol yn adolygu ei ffioedd a thaliadau bob blwyddyn.
9. **Iechyd a Diogelwch**
   1. Bydd defnyddwyr yn cydymffurfio â gweithdrefnau Iechyd a Diogelwch y Brifysgol.
   2. Bydd bwciadau’n amodol ar gwblhau asesiadau risg boddhaol os yw’r gyfraith yn gofyn am hynny neu os bydd staff y Ganolfan yn nodi bod angen gwneud hynny. O dan amgylchiadau o’r fath rhaid i’r defnyddwyr gwblhau asesiad risg boddhaol a rhoi copi o’r asesiad hwnnw i reolwyr y Ganolfan cyn cychwyn ar y gweithgaredd.
   3. Rhaid rhoi gwybod i’r dderbynfa ar unwaith am unrhyw anaf / damwain. Mae Swyddogion ar Ddyletswydd a Stiwardiaid Chwaraeon yn swyddogion cymorth cyntaf cymwysedig.
   4. Rhaid i ddefnyddwyr archwilio cyfleusterau cyn eu defnyddio a rhoi gwybod am unrhyw bryderon ar unwaith i staff y Ganolfan.
   5. Mae’r Ganolfan yn cadw’r hawl i wrthod mynediad i unrhyw gyfleuster os yw o’r farn ei fod yn anniogel. Mae hyn yn cynnwys lle mae’r nifer mwyaf o ddefnyddwyr a argymhellir ar gyfer cyfleuster wedi’i gyrraedd.
   6. Tra byddant yn defnyddio’r cyfleusterau bydd yr holl aelodau yn derbyn cyfrifoldeb dros eu cyflwr iechyd a’u cyflwr corfforol. Mae pob defnyddiwr yn defnyddio’r Ganolfan ar ei fenter ei hun. Os oes ganddynt unrhyw amheuaeth, dylai defnyddwyr gysylltu â staff y Ganolfan i gael cyngor pellach cyn defnyddio cyfleuster.
10. **Gwagio’r Adeilad**
    1. Os bydd tân neu argyfwng arall yn golygu bod angen gwagio’r adeilad, bydd larwm yn seinio a bydd gofyn i ddefnyddwyr adael yr adeilad drwy’r allanfa ddiogel agosaf, a dilyn cyfarwyddiadau’r Swyddog ar Ddyletswydd / Wardeiniaid Tân. Byddwch cystal ag ymgyfarwyddo â lleoliad yr arwyddion allanfa.
    2. Rhaid i ddefnyddwyr ymgynnull yn y Man Ymgynnull Tân – yr ardal fawr o bafin gyferbyn â’r Ganolfan.
11. **Difrod/Diffygion**
    1. Rhaid i ddefnyddwyr roi’r gorau ar unwaith i ddefnyddio unrhyw gyfleusterau sydd wedi’u difrodi neu’n ddiffygiol ac a all fod yn beryglus, a rhoi gwybod i’r Swyddog ar Ddyletswydd.
    2. Rhaid i ddefnyddwyr beidio â chamddefnyddio na difrodi eiddo’r Brifysgol. Mae traul dderbyniol i’w disgwyl. Y defnyddwyr fydd yn gyfrifol am gost adnewyddu neu drwsio cyfleusterau a ddifrodir. Y Brifysgol fydd yn penderfynu a oes angen eu hadnewyddu neu eu trwsio. Mae’n bosibl na chaniateir i ddefnyddwyr ddefnyddio’r cyfleusterau hyn eto hyd nes iddynt dalu am y difrod.
12. **Dillad ac Esgidiau**
    1. Er mwyn cymryd rhan mewn gweithgareddau chwaraeon a chorfforol, rhaid gwisgo dillad priodol (gan gynnwys dillad corff uwch) ac esgidiau nad ydynt yn gwneud marciau. Rhaid i ddefnyddwyr astudio’r gofynion o ran esgidiau a dillad ar gyfer y lleoliad lle byddant yn chwarae a sicrhau eu bod yn cydymffurfio â’r gofynion hynny.
13. **Cyfarpar**
    1. Ni chaniateir defnyddio offer trydanol yn y Ganolfan heb gael caniatâd rheolwyr y Ganolfan.
    2. Rhaid i bob dyfais drydanol gydymffurfio â’r safonau cyfreithiol perthnasol ac ni ellir eu defnyddio hyd nes bod rheolwyr y Ganolfan wedi cadarnhau eu bod yn dderbyniol.
    3. Ni chaniateir i ddefnyddwyr symud unrhyw gyfarpar mawr (e.e. goliau, rhwydi a physt) o gwmpas neu oddi ar y man a logwyd oni bai eu bod wedi’u hyfforddi’n briodol i wneud hynny.
    4. Y defnyddwyr sy’n gyfan gwbl gyfrifol am weithrediad a diogelwch eu cyfarpar eu hunain a chyfarpar arall nad yw’n perthyn i’r Ganolfan.
14. **Cyfleusterau newid**
    1. Mae cyfleusterau newid yn amrywio drwy’r Ganolfan. Cyfrifoldeb y defnyddwyr yw holi a sicrhau y gellir bodloni eu hanghenion.
    2. Dylai bagiau a dillad awyr agored gael eu diogelu yn y loceri a ddarperir.
15. **Ffotograffiaeth**
    1. Mae defnyddio ffotograffiaeth neu gyfarpar recordio yn y Ganolfan wedi’i wahardd yn llwyr. Ni ellir ffilmio yno heb gael awdurdodiad rheolwyr y Ganolfan.
16. **Bwyd a Diod**
    1. Ni chaniateir bwyta bwyd o unrhyw fath yn y Ganolfan, ac eithrio yn y Lolfa Chwaraeon. Rhaid i ddiodydd fod mewn poteli plastig wedi’u seilio i osgoi colli’r cynnwys neu dorri.
17. **Maes Parcio**
    1. Nid oes maes parcio cyhoeddus ar gampws y Brifysgol.
18. **Amserau Agor a Disgrifiad o’r Cyfleusterau**
    1. Manylir ar amserau agor a chau’r cyfleusterau ar y wefan: www.southwales.ac.uk/sport
    2. Disgrifir y cyfleusterau sydd ar gael ym mhob lleoliad ar y wefan.
19. **Cyfleusterau Ffitrwydd**
    1. Rhaid i bawb sy’n defnyddio’r Gampfa gwblhau sesiwn sefydlu a llenwi Holiadur Parodrwydd am Weithgaredd Corfforol (H-PWC / PAR-Q) cyn defnyddio’r cyfleusterau ffitrwydd.
    2. Os bydd amgylchiadau defnyddiwr yn newid ar unrhyw adeg rhaid iddo/iddi ymgynghori ag aelod o’r staff ar unwaith ac, os oes angen, bod yn barod i geisio cyngor meddygol.
    3. Rhaid i ddefnyddwyr geisio cyngor gan staff y Ganolfan cyn defnyddio cyfarpar na chafodd sylw yn eu sesiwn sefydlu.
    4. Er mwyn hylendid, argymhellir y dylai defnyddwyr ddod â thywel bach pan fyddant yn hyfforddi. Gellir prynu’r rhain yn y dderbynfa.
    5. Mae gofyn i ddefnyddwyr roi pwysau, dymbelau ac ategolion codi yn eu hôl a glanhau’r cyfarpar ar ôl ei ddefnyddio.
    6. Rhaid i bob cwsmer sy’n mynychu dosbarthiadau iechyd a ffitrwydd roi cerdyn i’r aelod staff priodol ar gyfer pob dosbarth a fynychant. Hefyd rhaid dangos cerdyn aelodaeth os gofynnir iddynt wneud hynny.
    7. Ni chaniateir i blant o dan 16 oed fynd i’r Gampfa.
    8. Ni chaniateir i blant o dan 18 oed fynd i’r Ystafell Gryfder.
20. **Bwciadau Bloc gan Dimau / Clybiau Undeb y Myfyrwyr**
    1. **Bwciadau** – Bydd Timau / Clybiau cydnabyddedig sy’n defnyddio’r Brif Neuadd, y Stiwdio neu’r Cyrtiau Sboncen yn gallu cael un bwciad bloc 1½ awr yr wythnos i gychwyn. Gellir defnyddio hwn ar gyfer chwarae gêm neu at ddibenion hyfforddi. Bydd Timau Chwaraeon Ffocws yn cael bwcio 2 sesiwn yr wythnos.
    2. Cytunir ar amserau gemau a hyfforddiant gydag Undeb y Myfyrwyr ar ddechrau pob tymor.
    3. **Bwciadau ychwanegol / Newid bwciadau** – Dylai unrhyw geisiadau am sesiynau ychwanegol neu i newid amserau / dyddiau hyfforddi gael eu cyfeirio at Undeb y Myfyrwyr yn y lle cyntaf.
    4. Bydd ail fwciadau’n cael eu talu gan y Tîm / Clwb ac nid gan Undeb y Myfyrwyr. Os gwneir cais am ail fwciad drwy Undeb y Myfyrwyr, bydd angen talu ar noson y bwciad; os methir â thalu, bydd pob ail fwciad ar gyfer y Tîm / Clwb hwnnw’n cael ei ganslo. Mae Undeb y Myfyrwyr yn cael gwybod beth yw’r taliadau ar ddechrau mis Medi.
    5. Dylai Timau / Clybiau nodi bod **yr amser a neilltuwyd ar gyfer eu bwciad yn cynnwys gosod a chadw cyfarpar**. Rhaid i holl aelodau’r Tîm / Clwb adael pan ddaw eu bwciad i ben er mwyn i weithgareddau / bwciadau eraill redeg ar amser.
    6. Mae gemau cydnabyddedig mewn cystadlaethau BUCS y tu allan i sesiwn normal Clwb a thelir amdanynt gan Undeb y Myfyrwyr.
    7. Bydd gan Dîm / Clwb cydnabyddedig hyfforddwr yn bresennol; fel arall ystyrir bod y sesiwn yn un hamdden. (Nid yw cyfraddau gostyngedig ar gael ar gyfer gweithgareddau hamdden.)
    8. Rhaid i Dimau / Clybiau gydymffurfio â holl Delerau ac Amodau’r Ganolfan.
    9. **Rhaid** i bob Tîm / Clwb ddilyn cyfarwyddiadau **staff y Ganolfan ar bob adeg**.
    10. Rhaid bod gan Glybiau Crefft Ymladd, Dringo a Chodi Hwyl hyfforddwr cymwysedig yn bresennol ym mhob sesiwn hyfforddi. **Rhaid i’r hyfforddwr arwyddo wrth y dderbynfa** ar ddechrau pob sesiwn. Os na fydd yr hyfforddwr yn bresennol, ni chaniateir cynnal y gweithgaredd. Mae gan y Ganolfan yr hawl i ychwanegu timau a chlybiau eraill at y rhestr hon ar unrhyw adeg.
    11. Bydd y Ganolfan yn monitro’n ofalus bresenoldeb Timau / Clybiau. Mae’n bosibl y bydd Timau / Clybiau y mae eu niferoedd yn gyson isel yn colli’r fraint o wneud bwciadau bloc.
    12. Bydd angen cael rhybudd o 48 awr os ydych am ganslo unrhyw gyfleusterau. Os methwch â rhoi rhybudd o 48 awr fe godir y tâl llawn. Cofiwch mai eich cyfrifoldeb chi yw canslo unrhyw hyfforddiant / gemau ymlaen llaw.
21. **Sylwadau ac Awgrymiadau**
    1. Os bydd defnyddwyr am gynnig awgrym, codi pryder neu ganmol, gellir cael ffurflenni sylwadau cwsmeriaid mewn sawl man yn y Ganolfan. Bydd staff y dderbynfa yn dweud wrth ddefnyddwyr ble mae’r ffurflenni.
    2. Bydd angen cael rhybudd o 48 awr os ydych am ganslo unrhyw gyfleusterau. Os methwch â rhoi rhybudd o 48 awr fe godir y tâl llawn. Cofiwch mai eich cyfrifoldeb chi yw canslo unrhyw hyfforddiant / gemau ymlaen llaw.
22. **Cyffredinol**
    1. Ni chaniateir ysmygu mewn unrhyw ran o’r Ganolfan cac yn union y tu allan I’r adeilad
    2. Mae cyfyngiadau oedran mewn grym yn y lleoedd canlynol:

*Campfa / Dosbarthiadau Iechyd a Ffitrwydd –* Neb o dan 16 oed

*Ystafell Gryfder –* Neb o dan 18 oed

*Gweithgareddau Hamdden* (e.e. Badminton) – Neb o dan 16 oed ac eithrio yng nghwmni oedolyn dynodedig.

* 1. Os ydych wedi rhoi eich caniatâd, mae’n bosibl y bydd y Ganolfan yn defnyddio eich gwybodaeth at ddibenion marchnata mewnol. Os nad ydych am i ni ddefnyddio eich gwybodaeth at y dibenion hyn mwyach, rhowch wybod i’r Ganolfan.
  2. Bydd y Ganolfan yn dilyn polisiau a gweighdrefnau’r Brifysgol.
  3. Mae’r Brifysgol yn cadw’r hawl I newid y telerau ac amodau hyn fel yr ystyriwn yn y briodol ar unrhyw adeg.